'Wonderlike ervaring' wag op wenners | Netwerk24
Deur Hanri Wondergem 30 Maart 2021 05:07
Verbeel jou: luukse verblyf op 'n heuwel, omring deur asemrowende uitsigte oor die ongerepte natuurlewe van KwaZulu-Natal en dit kos jou nie 'n sent nie.
Dié verbeeldingsvlug is binnekort 'n werklikheid vir 'n gelukkige Beeld-leser en sy vrou. Andriaan Booyse van Pretoria is die wenner van Beeld se A Perfect Planet-kompetisie.
Die kompetisie is geborg deur BBC Earth se dokumentêre reeks, A Perfect Planet. Die reeks is onlangs op DStv uitgesaai en was baie gewild.
Andriaan en Marie Booyse
Booyse en sy vrou, Marie, gaan vir twee nagte by die Phinda Mountain Lodge in die Phinda- private wildreservaat, wat veral bekend is vir sy jagluiperds, swart- en witrenosterbevolking en onlangs weer die ietermagô­bevolking, bly.
Hulle kry ook etes, drankies, safari-aktiwiteite én hul vervoerkoste word gedek. Die prys is R39 920 werd.
Andriaan was met vakansie in die dorre Karoo toe hy die nuus ontvang het. "As ek net dink aan die boomrykheid en die natuurskoon, daar in daai wêreld weet ek dit is 'nheeltemal anders en wonderlike ervaring wat op ons wag. Dis great!" sê hy.